Patrocle siguec eth prumèr que lancèc era reludenta lança aquiu a on s’agitauen mès òmes amolonadi, ath cant dera nau deth magnanim Protesilao; e heric a Pirecmes, qu’auie amiat des d’Amidon, plaçada ena arriba der Axio, d’ample corrent, as peonis, que combatien en cars: era lança se clauèc ena espatla dreta; eth guerrèr hènt un gemiment, queiguec d’esquia en povàs, e es auti peonis hugeren, pr’amor que Patrocle les costèc temor en aucir ath sòn capitan, que tant subergessie en combat.